
Mesaje - 29 noiembrie 2009
Costuri de campanie Traian Băsescu
· Campania electorală a lui Traian Băsescu a costat peste 175 milioane de euro. 

· Am centralizat la nivelul judeţelor şi am făcut un calcul pe baza preţurilor medii de campanie. Sunt milioane de afişe, zeci de mii de bannere, panouri şi mash-uri de campanie. 

· La acestea se adaugă şi banii negri vehiculaţi de PDL în această campanie, pe baza infromaţiilor adunate de la colegii noştri din teritoriu. 

· Suma cheltuită de Traian Băsescu este de 50 de ori peste limita legală.

· Campania lui Traian Băsescu costă mai mult decât economisim prin reducerea numărului de parlamentari. 

· Toate informaţiile pe care le avem le vom trimite instituţiilor abilitate şi vom cere să fie investigată sursa banilor pe care Traian Băsescu îi foloseşte în campanie.  

· Ar trebui să vorbim nu despre ipoteze, ci despre realităţi: iar deturnarea banilor publici de la Ministerul Tineretului şi de la Ministerul Turismului, de la Mediu, de la Transporturi.

· Elena Udrea, Monica Iaocb Ridzi, Radu Berceanu, Adriean Videanu sunt cei care au derulat afaceri care trebuie investigate. 

Dezbateri 

· De la începutul campaniei, Traian Băsescu fuge de răspunsurile pe care este obligat să le dea după 5 ani de mandat. 

· Are de răspuns la întrebarea de ce românii nu trăiesc bine. Are de răspuns la întrebarea unde sunt ţepele din piaţa victoriei. 

· Doar două promisiuni a făcut în 2004 şi pe amândouă le-a încălcat. 17 milioane de români spun că trăiesc mai prost. Iar la corupţie, suntem primii din Europa, aşa cum arată raportul Transparency International.  

· Mircea Geoană îl aşteaptă miercuri pe Traian Băsescu la o dezbatere maraton. Trei ore, patru ore sau oricât va dori, vor dezbate problemele importante ale României. 

· Strategia lui Traian Băsescu este să stea în Bucureşti şi să dea declaraţii de la sediul de campanie. 

· Traian Băsescu se teme de întâlnirile cu oamenii. Acesta este şi motivul pentru care nu mai participă la mitinguri electorale. 

Traian Băsescu şi mogulii

· Aşa-zişii mogului creaţia lui Traian Băsescu, sunt produsul mandatului său. 

· Toţi cei cu averi imense au prosperat în mandatul Traian Băsescu. 

· Fiecare din cei trei despre care vorbeşte Traian Băsescu şi-au crescut averile de 5 ori în ultimii cinci ani. 

· Cum s-a bătut Traian Băsescu cu mogulii, de vreme ce averile lor sunt de cinci ori mai mari acum, comparativ cu 2004?

· Probabil că dacă va rămâne preşedinte, averile celor trei vor creşte de încă 5-6 ori. 

· Cei împotriva cărora tună şi fulgeră acum Traian Băsescu i-au fost aliaţi şi chiar prieteni. 
· Dan Voiculescu spune că Traian Băsaescu a fost la Grivco de 3 ori în anul 2004. Înainte de alegerile prezidenţiale şi cu totul netransparent. 

· Dinu Patriciu l-a susţinut şi l-a votat pe Traian Băsescu în 2004. La fel au făcut şi Sorin Roşca Stănescu şi alţii pe care îi atacă acum Traian Băsescu. Traian Băsescu a promulgat ordonanţa Petromidia. 

· Sorin Ovidiu Vântu l-a susţinut în 2007 pe Traian Băsescu la referendum. Îmi amintesc cum spunea actualul preşedinte că Sorin Ovidiu Vântu nu este oligarh, pentru că nu are legături cu politica. Atunci era oligarhul bun, acum este mogulul cel rău. 

· FNI a luat proporţii şi s-a prăbuşit pe vremea guvernului din care făcea parte şi Traian Băsescu. 

· Toată campania lui Traian Băsescu este o revanşă personală. Actualul preşedinte are o problemă cu foştii lui prieteni. Şi vrea să şi-o rezolve în calitate de preşedinte. 

· Traian Băsescu cere încă un mandat nu pentru a se bate cu criza, ci pentru a se răzbuna pe cei care i-au fost alături şi care l-au abandonat. Asta e tot ce înţelege Traian Băsescu din politică: o vendetă personală.

· Traian Băsescu nu vrea ca românilor să le fie bine. Vrea ca foştilor lui aliaţi să le fie rău. 

· Cine a încălcat legea să plătească. Problema este că de cinci ani, justiţia lui Traian Băsescu nu a reuşit să facă dreptate. 

· Actualul preşedinte vorbeşte de parcă nu el ar fi cel care a avut parchetul, serviciile şi ministerul Justiţiei pe mână. Dacă instituţiile nu şi-au făcut datoria în cazul celor pe care îi atacă acum, atunci este doar din vina lui. 

· Discursul lui Traian Băsescu este o diversiune de proporţii. 

· Nu vorbeşte de criză. Nu spune ce a făcut în ultimii cinci ani de mandat. Nu spune că aşa-zişii moguli au fost la dispoziţia justiţiei pe care înuşi Traian Băsescu a controlat-o autoritar. 

După turul al II-lea

· Mircea Geoană, alături de Crin Antonescu şi Klaus Iohannis pot garanta stabilitatea politică după 6 decembrie. Traian Băsescu, nu.

· PSD şi PNL, plus minorităţile naţionale, avem o majoritate în Parlament şi putem da României un guvern înainte de Crăciun.

· Actualul preşedinte este incapabil să asigure o majoritate de guvernare. Cu Traian Băsescu preşedinte, România va fi pradă scandalului şi dezbinării, iar ieşirea din criză se va amâna pe termen nedeterminat. 

Filmul de la Ploieşti 2004

· Filmul nici nu mai contează. Declaraţiile lui Traian Băsescu sunt elocvente: „Poate a spus copilul ceva...”. Practic Traian Băsescu a recunoscut că, dacă acel copil ar fi spus ceva, atunci lovitura ar fi fost justificată. 

